PATVIRTINTA:

Žiežmarių mokyklos-darželio „Vaikystės dvaras“

Direktoriaus 2021 m. gruodžio 30 d.

įsakymu Nr. IS-162

**KAIŠIADORIŲ R. ŽIEŽMARIŲ MOKYKLOS-DARŽELIO „VAIKYSTĖS DVARAS“**

**2022 - 2024 METŲ KORUPCIJOS PREVENCIJOS PROGRAMA**

**I.BENDROSIOS NUOSTATOS**

1. Kaišiadorių r. Žiežmarių mokyklos-darželio „Vaikystės dvaras“ (toliau – Mokykla) korupcijos prevencijos programos (toliau – Programa) tikslas – atskleisti ir šalinti priežastis bei prielaidas korupcijai įstaigoje atsirasti ir plisti.

2. Programa parengta vadovaujantis Lietuvos Respublikos korupcijos prevencijos įstatymu (Žin., 2002-06-12, Nr. 57 - 2297; 2008, Nr.71 - 2700), Lietuvos Respublikos Seimo 2015 m. kovo 10 d. nutarimu Nr. XII-1537 priimta „Lietuvos Respublikos nacionalinės kovos su korupcija 2015-2025 metų programa“ (TAR, 2015-03-16, Nr. 3856), Lietuvos Respublikos Vyriausybės 2015 m. birželio 17 d. nutarimu Nr. 648 patvirtintu „Lietuvos Respublikos nacionalinės kovos su korupcija 2015-2025 metų programos įgyvendinimo tarpinstituciniu veiklos planu“ (TAR, 2015-06-30, Nr. 648).

3. Programa siekiama vykdyti kryptingą korupcijos prevencijos politiką ir kontrolę, o Programos įgyvendinimo priemonėmis siekiama užtikrinti skaidresnę, veiksmingesnę Mokyklos darbuotojų veiklą.

4. Šioje Programoje numatytos priemonės yra Lietuvos Respublikos nacionalinės kovos su korupcija dalis.

5. Korupcija kenkia demokratijai, ekonomikai ir teisės sistemai, todėl ypač daug dėmesio turi būti skirta korupcijos apraiškų prevencijai ir neišvengiamos atsakomybės už neteisėtus veiksmus principo įgyvendinimui, būtina ugdyti visuomenės nepakantumą šiam reiškiniui.

6. Korupcinio pobūdžio nusikalstama veika yra ši: kyšininkavimas, tarpininko kyšininkavimas, papirkimas, kita nusikalstama veika, jei ji padaryta viešojo administravimo sektoriuje arba teikiant viešąsias paslaugas, siekiant sau ar kitiems asmenims naudos, piktnaudžiavimas tarnybine padėtimi arba įgaliojimų viršijimas, piktnaudžiavimas oficialiais įgaliojimais, dokumentų suklastojimas, sukčiavimas, turto pasisavinimas ar iššvaistymas, tarnybos paslapties atskleidimas, komercinės paslapties atskleidimas, neteisingų duomenų apie pajamas, pelną ar turtą pateikimas, nusikalstamu būdu įgytų pinigų ar turto legalizavimas, kišimasis į valstybės tarnautojo ar viešojo administravimo funkcijas atliekančio asmens veiklą ar kita nusikalstama veika, kai tokias veikos padarymu siekiama ar reikalaujama kyšio, papirkimo arba nuslėpti ar užmaskuoti kyšininkavimą ar papirkimą.

**II. KORUPCIJOS PREVENCIJOS PRINCIPAI**

7. Korupcijos prevencija Mokykloje įgyvendinama vadovaujantis šiais principais:

7.1.teisėtumo – korupcijos prevencijos priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų bei užtikrinant pagrindinių asmens teisių ir laisvių apsaugą;

7.2. visuotinio privalomumo – korupcijos prevencijos subjektais gali būti visi Mokyklos darbuotojai;

7.3. sąveikos – korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam kitokią pagalbą;

7.4. pastovumo – korupcijos prevencijos ir kontrolės priemonių veiksmingumo užtikrinimas nuolat tikrinant ir peržiūrint korupcijos prevencijos priemonių įgyvendinimo rezultatus.

**III. PROGRAMOS TIKSLAI**

8. Tikslai:

8.1. sustiprinti korupcijos prevenciją, užkirsti kelią korupcijos atsiradimui Mokykloje, pašalinti teisės aktų, procedūrų, kitų veiklos sričių spragas, dėl kurių gali atsirasti sąlygos korupcijai;

8.2. sukurti ir įgyvendinti veiksmingą antikorupcinių priemonių sistemą, skatinančią plėtoti ryšius tarp Mokyklos administracijos, darbuotojų, ugdytinių šeimų, šalinti prielaidas pasinaudoti tarnybine padėtimi;

8.3. diegti ir plėtoti antikorupcinę kultūrą, siekiant didinti visuomenės pasitikėjimą Mokyklos vykdoma veikla.

9. Programa siekiama:

9.1. užtikrinti korupcijos prevencijos Mokykloje principų laikymąsi;

9.2. korupcijos prevencijos uždavinių įgyvendinimą.

**IV. PROGRAMOS UŽDAVINIAI**

10. Pagrindiniai programos uždaviniai:

10.1. nustatyti sritis, kuriose yra didžiausia galimybė ir sąlygos atsirasti korupcijai;

10.2. atskleisti korupcijos įstaigoje priežastis, sąlygas ir jas šalinti;

10.3. sukurti tinkamą ir veiksmingą korupcijos prevencijos Mokykloje organizavimo, įgyvendinimo, priežiūros ir kontrolės mechanizmą;

10.4. didinti Mokyklos bendruomenės teisinį sąmoningumą, atsakingumą ir nepakantumą korupcijai;

10.5. kelti personalo kvalifikaciją korupcijos prevencijos srityje;

10.6. viešai skelbti informaciją apie antikorupcinius veiksmus ir jų rezultatus.

**V. PROGRAMOS TIKSLŲ IR UŽDAVINIŲ VERTINIMO KRITERIJAI**

11. Programos tikslų ir uždavinių vertinimo kriterijai nustatomi vadovaujantis kiekybės ir kokybės **rodikliais**:

11.1. įvykdytų ir neįvykdytų programos įgyvendinimo priemonių skaičiumi;

11.2. programos priemonių įgyvendinimu nustatytais terminais;

11.3. surengtų seminarų, kursų ir kitų renginių kovos su korupcija klausimais skaičiumi;

11.4. korupcijos pasireiškimo tikimybės nustatymu Mokykloje.

**VI. PROGRAMOS ADMINISTRAVIMAS IR ĮGYVENDINIMAS**

12. Programai įgyvendinti sudaromas programos įgyvendinimo priemonių planas (priedas Nr.1), kurio priemonių įvykdymo laikotarpis sutampa su programos įgyvendinimo pradžia ir pabaiga.

13. Programoje numatytas priemones įgyvendina Mokyklos direktorius ir jo įsakymu paskirti programos įgyvendinimo priemonių plane nurodyti asmenys.

14. Asmuo, įgaliotas vykdyti korupcijos prevenciją yra atsakingas už korupcijos prevencijos programos įgyvendinimą Mokykloje.

15. Asmuo, įgaliotas vykdyti atitinkamą korupcijos prevencijos programos įgyvendinimo priemonę ar priemones, kartą per kalendorinius metus, bet ne vėliau kaip iki gruodžio 31 d., pateikia Mokyklos direktoriui ataskaitą apie korupcijos prevencijos programos priemonių plano vykdymą.

16. Programoje numatytų priemonių įgyvendinimo koordinavimą, korupcijos prevencijos proceso organizavimą ir vykdymą reglamentuoja Mokyklos korupcijos prevencijos programa.

**VII. BAIGIAMOSIOS NUOSTATOS**

17. Korupcinė situacija vertinama ir korupcijos programos nuostatos bei jos vykdymo priemonių planas sudaromas 3 metams.

18. Programa skelbiama Mokyklos interneto tinklapyje [www.vaikystes.dvaras.](http://www.vaikystes.dvaras.)lt

19. Programos nuostatų ir Programos įgyvendinimo numatytų priemonių plano vykdymas privalomas plane nurodytiems vykdytojams. Už nuostatų ir plano priemonių nevykdymą atsakingiems asmenims gali būti taikoma tarnybinė (drausminė) atsakomybė.

20. Esant būtinybei, programa gali būti papildoma arba koreguojama.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRIEDAS Nr.1

PATVIRTINTA:

Žiežmarių mokyklos-darželio „Vaikystės dvaras“

Direktoriaus 2021 m. gruodžio 30 d.

įsakymu Nr. IS-162

**KAIŠIADORIŲ R. ŽIEŽMARIŲ MOKYKLOS-DARŽELIO „VAIKYSTĖS DVARAS“**

**2022 - 2024 METŲ KORUPCIJOS PREVENCIJOS PROGRAMOS**

**ĮGYVENDINIMO PRIEMONIŲ PLANAS**

Tikslas: didinti skaidrumą, viešumą, mažinti korupcijos atsiradimo prielaidas Žiežmarių mokyklos-darželio „Vaikystės dvaras“ vykdomose veiklose.

Uždaviniai:

1. įgyvendinti 2022-2024 metų korupcijos prevencijos programą;
2. vykdyti antikorupcinį švietimą, įtakosiantį korupcijos atsiradimo prielaidų mažinimą įstaigoje.

|  |  |  |  |
| --- | --- | --- | --- |
| **Eil. Nr.** | **Priemonės pavadinimas** | **Įgyvendinimo laikas** | **Vykdytojas** |
| 1. | Komisijos, įgaliotos vykdyti korupcijos prevenciją ir jos kontrolę, paskyrimas | 2021 m. gruodis | Direktorė  Eglė Raudeliūnienė |
| 2. | Patvirtinti Mokyklos Korupcijos prevencijos programą ir jos įgyvendinimo priemonių planą 2022-2024 metams | 2021 m. gruodis | Direktorė  Eglė Raudeliūnienė |
| 3. | Privačių interesų deklaracijų teikimas | Kartą per metus | Direktorė,  Eglė Raudeliūnienė  Direktoriaus pavaduotoja ugdymui, Jūratė Filmanavičienė  Direktoriaus pavaduotoja ūkio ir bendriesiems reikalams Rasa Rekatanskienė  Sekretorė Agnė Morkūnienė  Darbininkas Bronius Griesius |
| 4. | Skelbti Mokyklos interneto svetainėje Korupcijos prevencijos programos įgyvendinimo 2022-2024 m. priemonių planą | 2022 m. sausis | Direktorė  Eglė Raudeliūnienė |
| 5. | Supažindinti darbuotojus su Korupcijos prevencijos programos įgyvendinimo 2022-2024 m. priemonių planu | 2022 m. sausis | Direktorė  Eglė Raudeliūnienė |
| 6. | Kontroliuoti Mokyklos gautos labdaros, paramos, spec. lėšų panaudojimą | Nuolat | Korupcijos prevencijos komisija |
| 7. | Viešai skelbti Mokyklos internetiniame puslapyje informaciją apie laisvas darbo vietas | Nuolat | Direktorė  Eglė Raudeliūnienė |
| 8. | Skaidriai vykdyti specialistų, darbuotojų priėmimą ir atleidimą iš darbo | Nuolat | Direktorė  Eglė Raudeliūnienė |
| 9. | Skelbti Centrinėje viešųjų pirkimų informacinėje sistemoje metinį planuojamų viešųjų pirkimų planą | Kasmet | Direktorės pavaduotoja ūkio ir bendriesiems reikalams  Rasa Rekatansikenė |
| 10. | Teikti Mokyklos metinę veiklos ataskaitą Mokyklos tarybai | Kasmet | Direktorė  Eglė Raudeliūnienė |
| 11. | Peržiūrėti darbuotojų pareigybių aprašymus ir esant būtinybei įtraukti antikorupciniu požiūriu svarbias nuostatas bei teisinės atsakomybės priemones | Kasmet | Direktorė  Eglė Raudeliūnienė  Direktorės pavaduotoja ugdymui Jūratė Filmanavičienė |
| 12. | Skelbti Mokyklos darbuotojų atlyginimų vidurkius Mokyklos svetainėje | Kas ketvirtį | Administratorė  Gintarė Stravinskienė |
| 13. | Siekti didinti viešųjų pirkimų apimtis per Centrinę perkančiąją organizaciją (toliau – CPO) atsižvelgiant į prekių ir paslaugų kataloge (toliau katalogas) pateiktų prekių, paslaugų ir darbų asortimentą | 2022-2024 metais | Direktoriaus pavaduotoja ūkio ir bendriesiems reikalams  Rasa Rekatanskienė |
| 14. | Dalyvauti mokymuose korupcijos prevencijos klausimais | 2022-2024 metais | Direktoriaus pavaduotoja ugdymui Jūratė Filmanavičienė |
| 15. | Mažos vertės viešųjų pirkimų įstaigoje analizės vykdymas | Nuolat | Direktorės pavaduotoja ūkio ir bendriesiems reikalams, Rasa Rekatanskienė |
| 16. | Nustatyti veiklos sritis, kuriose egzistuoja korupcijos pasireiškimo tikimybė | Kiekvienų metų II ketvirtį | Direktoriaus pavaduotoja ugdymui Jūratė Filmanavičienė |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_